kardosdrur/scandi-wiki huggingface dataset:
Prins af blodet

Prince du sang betyder prins af blodet. Prinser og prinsesser af blodet omfatter egentlig alle de arveberettigede prinser og prinsesser, der er legale efterkommere af en konge.

Franske titler 
I Frankrig fandtes der en særlig titel, som den første prins af blodet (fransk: premier prince du sang). Den første prins kunne tiltales som monsieur le prince (herr prinsen). 

Fra 1465 til 1830 var premier prince du sang en titel, der blev givet til den arveprins, der var overhoved for den nærmeste sidelinje til det franske kongehus. 

Den første prins var ikke efterkommer af den regerende konge, og han tilhørte ikke kongefamilien i svæver forstand. 

Reglerne for hvem, der skulle have titlen, var ikke helt klare, og kongen måtte afgøre stridigheder mellem konkurrerende sidelinjer.

Franske første prinser fra 1465 til 1830 
 1465–1498: Ludvig 2., hertug af Orléans (1462–1515), senere konge som Ludvig 12.
 1498–1515: Frans, greve af Angoulême (1494–1547), senere konge som Frans 1.
 1515–1525: Karl 4., hertug af Alençon (1489–1525).
 1525–1527: Karl 3., hertug af Bourbon (1490–1527), skulle have været den første prins, men han blev det ikke, fordi han havde begået forræderi i 1523. 
 1527–1537: Karl 4. af Bourbon, hertug af Vendôme (1489–1537).
 1537–1562: Anton af Bourbon, hertug af Vendôme (1518–1562), senere konge af Navarra.
 1562–1589: Henrik 3., konge af Navarra (1553–1610), senere fransk konge som Henrik 4.
 1589–1646: Henrik 2. af Bourbon, fyrste af Condé (1588–1646).
 1646–1686: Ludvig 2. af Bourbon, fyrste af Condé (1621–1686), kendt som "den store Condé".
 1686–1709: Henrik 3. af Bourbon, fyrste af Condé (1643–1709).
 1709–1723: Filip 2, hertug af Orléans (1674–1723), søn af Filip 1. af Orléans, regent af Frankrig i 1715–1723, han havde titlen som den første prins, men han brugte den ikke.
 1723–1752: Ludvig, hertug af Orléans (1703–1752).
 1752–1785: Ludvig Filip 1. af Orléans (1725–1785).
 1785–1793: Ludvig Filip 2. af Orléans (1747–1793), kendt som Philippe Égalité (Filip Lighed) eller Citoyen Égalité (Borger Lighed).
 1814–1830: Louis Philippe d'Orléans, hertug af Orléans (1773–1850), senere konge som Ludvig-Filip 1., kendt som borgerkongen.

Huset Capet–Courtenay 
I det 18. århundrede forsøgte medlemmer af Huset Capet–Courtenay flere gange forgæves at blive anerkendt som prinser og prinsesser af blodet. 

Kongelige fra Frankrig
Hædersbevisninger fra Frankrig 
Titler
Etableret i 1465
Ophørt i 1830
Valkendorf (flertydig)

Valkendorf har flere betydninger:

 Valkendorf - En Adelsslægt
 Valkendorfs Kollegium - Kollegium i Sankt Peders Stræde i København opkaldt efter Christoffer Valkendorf.
 Valkendorfsgade - en gade i indre by i København opkaldt efter Christoffer Valkendorf.
John Bosman

Johannes Jacobus "John" Bosman (født 1. februar 1965 i Bovenkerk, Holland) er en tidligere hollandsk fodboldspiller (angriber), og europamester med Hollands landshold fra EM i 1988.

Karriere 
Bosman spillede i løbet af sin 19 år lange karriere i hollandsk og belgisk fodbold. Længst tid tilbragte han hos Ajax Amsterdam i hjemlandet, samt den belgiske Bruxelles-storklub RSC Anderlecht. Han havde også ophold hos KV Mechelen, PSV Eindhoven, FC Twente og AZ.

Bosman vandt det hollandske mesterskab med både PSV og Ajax, og det belgiske mesterskab med både Mechelen og Anderlecht. Han var desuden med til at vinde Pokalvindernes Europa Cup i 1987 med Ajax, og UEFA Super Cuppen med Mechelen året efter.

Bosman spillede desuden 30 kampe og scorede 17 mål for det hollandske landshold, som han debuterede for 29. april 1986 i en venskabskamp mod Skotland. Han var en del af den hollandske trup, der vandt guld ved EM i 1988 i Vesttyskland. Her spillede to af hollændernes fem kampe, men sad dog på bænken i hele finalen mod Sovjetunionen. Seks år senere deltog han også ved VM i 1994 i USA, men kom dog ikke på banen i turneringen.

Referencer 

Fodboldspillere fra Holland
Fodboldspillere fra AFC Ajax
Fodboldspillere fra PSV Eindhoven
Fodboldspillere fra FC Twente
Fodboldspillere fra RSC Anderlecht
Fodboldspillere fra AZ Alkmaar
Fodboldspillere fra KV Mechelen
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1994
Valkendorf

Valkendorf eller Walkendorff er en tysk uradelsslægt, som indvandrede til Danmark i 1300-tallet og i Sverige i 1600-tallet. I Danmark uddøde slægten 1747, mens den stadig lever i Sverige.

Våben 
En af tre sorte vinger omsat rød rose i sølv-felt, på hjelmen fem eller syv, vekselvis sølv- og røde faner, undertiden opstående af en skansekurv, eller også syv påfjer.

Historie 
Den adelige slægt Valkendorf, hvis familietradition hævder sydtysk afstamning, er dog vistnok af mecklenburgsk oprindelse og stammer antagelig fra landsbyen Walkendorp nær Tessin. Slægten føres tilbage til den 1374 forekommende Henning Valkendorf, hvis søn, ridderen Peder Valkendorf (nævnt 1378 og 1405) var bedstefader til brødrene, rigsråden Hans Valkendorf (nævnt 1468 og 1498) og landsdommer Axel Valkendorf (død 1483) til Glorup, som forblev i slægtens eje i omkring 200 år.

Sidstnævnte var fader til rektor for Københavns Universitet Knud Valkendorf (død 1527) og til ærkebiskop Erik Valkendorf (død 1522) og til rigsråden Henning Valkendorf (død 1535) til Glorup, hvis sønner var rigshofmester Christoffer Valkendorf (1525-1601) til Glorup, lensmand Erik Valkendorf (død 1605) til Glorup og Søbogård og Jørgen Valkendorf, som var fader til lensmand Henning Valkendorf til Glorup, Søbogård og Bramstrup (død 1626), som var fader til ridder og lensmand Henning Valkendorf (1595-1658) til Bramstrup og Glorup mm., som var fader til Axel Valkendorf (1616-1675) til Tiselholt, til vicelandsdommer i Skåne Christoffer Valkendorf (1621-1690) til Glorup og Ellinge, Maglö, Hesleholm og Brunnelöf — hvis efterslægt blev i Sverige — og Henning Valkendorf (1634-1665) til Glorup mm., der var fader til amtmand Jørgen Henning Valkendorf til Klingstrup (1661-1724), som var fader til oberstløjtnant Henning Christoffer Valkendorf (1693-1740) til Klingstrup og til major Børge Valkendorf (1691-1747) til Billeshave og Fænø, med hvem slægten uddøde i Danmark.

Den svenske gren af slægten blev naturaliseret den 7. juni 1664 med vicelandsdommer Christoffer Valkendorf og blev samme år introduceret på Riddarhuset som nr. 25 under navnet Walkendorff.

Ovennævnte Erik Valkendorf til Glorup og Søbogård (død 1605) havde tre naturlige sønner af en forbindelse med en ufri kvinde. En af disse, oberstløjtnant Christian Eriksen til Erikstrup (død 1648), udmærkede sig i Kalmarkrigen og blev som belønning herfor optaget i adelsstanden den 24. april 1616, dog med et helt andet våben end faderens. Han efterlod ikke sønner.

Valkendorfsgade og Valkendorfs Kollegium er opkaldt efter rigshofmester Christoffer Valkendorf.

Kilder 
 
 Danmarks Adels Aarbog, XLV, 1928
 Dansk biografisk Leksikon. Bind 25  side 58

 
Adelsslægter fra Danmark
Adelsslægter fra Mecklenburg
Adelsslægter fra Sverige
Markeringsspray

Markeringsspray (engelsk: vanishing foam) er en vandbaseret spray, patenteret af brasilianeren Heine Allemagne i 2002. Sprayen bruges primært af fodbolddommere for at markere korteste tilladte afstand mellem modstanderholdets spillere og boldens placering under frispark, og blev i VM-sammenhæng første gang benyttet af Yuichi Nishimura under åbningskampen mellem  og  i VM i fodbold 2014.

Tekniske data 
Boksen indeholder ca. 80 % vand, ca. 20 % butan og under 1 % surfaktant. Butanet ekspanderer under trykforandringer, og der formes dermed små dråber af butan (fyldt af vand) på græsset. Butanet fordamper efter kort tid, og kun vandet og surfaktantet ligger der derefter. Alt forsvinder indenfor tre minutter.

Referencer

Eksterne henvisninger 

VM i fodbold 2014
Sportsudstyr
Fodboldudstyr
Wilbert Suvrijn

Wilbert Suvrijn (født 26. oktober 1962 i Sittard, Holland) er en tidligere hollandsk fodboldspiller (midterforsvarer), og europamester med Hollands landshold fra EM i 1988.

Karriere 
Suvrijn spillede på klubplan hos Fortuna Sittard i sin hjemby, Roda JC og franske Montpellier HSC. Han indstillede sin karriere allerede som 30-årig.

Suvrijn spillede ni kampe for det hollandske landshold, som han debuterede for 29. april 1986 i en venskabskamp mod Skotland. Han var en del af den hollandske trup, der vandt guld ved EM i 1988 i Vesttyskland. Her spillede to af hollændernes fem kampe i turneringen, begge som indskifter.

Titler 
Coupe de France
 1990 med Montpellier

EM
 1988 med Holland.

Referencer 

Fodboldspillere fra Holland
Fodboldspillere fra Fortuna Sittard
Fodboldspillere fra Roda JC
Fodboldspillere fra Montpellier HSC
Deltagere ved det europæiske mesterskab i fodbold 1988
Richland County

Richland County er navnet på flere counties i USA:

 Richland County, Illinois
 Richland County, Montana
 Richland County, North Dakota
 Richland County, Ohio
 Richland County, South Carolina
 Richland County, Wisconsin

Se også 
 Richland Parish - et parish (sogn) i Louisiana, hvor sognene har omtrent samme beføjelser som counties har i de fleste andre amerikanske delstater.
Erwin Koeman

Erwin Koeman (født 20. september 1961 i Zaandam, Holland) er en tidligere hollandsk fodboldspiller (midtbane), og europamester med Hollands landshold fra EM i 1988. Han er storebror til en anden tidligere hollandsk landsholdsprofil, Ronald Koeman.

Karriere 
Koeman spillede i løbet af sin 20 år lange karriere hos FC Groningen og PSV Eindhoven i hjemlandet, samt hos belgiske KV Mechelen. Længst tid tilbragte han hos Groningen, hvor han var tilknyttet af tre omgange, og nåede at spille over 200 ligakampe.

Med PSV vandt Koeman i både 1991 og 1992 det hollandske mesterskab, mens det i tiden hos Mechelen blev til ét belgiske mesterkab, samt en triumf i Pokalvindernes Europa Cup i 1988.

Koeman spillede desuden 31 kampe og scorede to mål for det hollandske landshold, som han debuterede for 27. april 1983 i en venskabskamp mod Sverige. Han var en del af den hollandske trup, der vandt guld ved EM i 1988 i Vesttyskland. Her spillede han fire af hollændernes fem kampe, heriblandt finalesejren over Sovjetunionen. To år senere deltog han også ved VM i 1990 i Italien. Her fik han dog kun spilletid i én af kampene i turneringen, hvor hollænderne blev slået ud i 1/8-finalen.

I store dele af sin landsholdskarriere var Koeman holdkammerat med sin lillebror, Ronald Koeman.

Trænerkarriere 
Efter sit karrierestop blev Koeman træner, og har blandt andet stået i spidsen for sin gamle klub PSV Eindhoven, RKC Waalwijk, Feyenoord og Ungarns landshold. I sommeren 2014 blev han ansat som assisterende manager i den engelske Premier League-klub Southampton, i samme ombæring som lillebror Ronald blev udnævnt til klubbens manager.

Titler 
Æresdivisionen
 1991 og 1992 med PSV Eindhoven

Belgiske Pro League
 1989 med KV Mechelen

Belgiske pokalturnering
 1987 med KV Mechelen

Pokalvindernes Europa Cup
 1988 med KV Mechelen

UEFA Super Cup
 1988 med KV Mechelen

EM
 1988 med Holland.

Referencer 

Fodboldspillere fra Holland
Fodboldtrænere fra Nederlandene
Fodboldspillere fra FC Groningen
Fodboldspillere fra PSV Eindhoven
Fodboldspillere fra KV Mechelen
Trænere for Ungarns fodboldlandshold
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
JET

JET er et varemærke for tankstationer, som blev grundlagt i år 1953 i Yorkshire, England. Navnet er hentet fra den lokale geografiske kode på nummerpladerne. Siden foråret 1961 ejes JET af det amerikanske olieselskab ConocoPhillips, og har stationer i Storbritannien, Tyskland og Østrig. Frem til foråret 2014 havde JET også stationer i Danmark og Sverige.

Historie 
JET, som blev grundlagt i 1953 i Yorkshire, profiterede sig tidligt som en lavpriskæde. I foråret 1961 blev JET købt af det amerikanske Conoco, som også købte Sopi i Vesttyskland og Østrig. Dette køb omfattede knap 500 tankstationer. Senere i 1960'erne købte Conoco flere olieselskaber såsom det norditalienske Marathon, et antal tankstationer i Irland samt SECA i Belgien og Luxembourg. I 1970'erne købtes den tyske benzinkæde Klaus Salm, hvilket blev det sidste køb i 1970'erne på grund af oliekrisen i 1973. I stedet fokuserede selskabet på at vokse organisk. I 1980'erne begyndte Conoco igen at opkøbe olieselskaber på markeder, som de anså som vækstområder, som f.eks. det britiske Tenneco og det svenske ARA i 1981. I 1990'erne ekspanderede JET i stedet gennem organisk tilvækst, og opførte automatstationer i Finland, Norge, Spanien og Østeuropa. I starten af 2000'erne fusionerede Conoco med konkurrenten Phillips til det nye ConocoPhillips. Året inden fusionen frasolgtes stationerne i Italien til Shell og de irske stationer til Statoil. Også de britiske stationer blev frasolgt. I løbet af år 2004 købte ConocoPhillips en lille andel af det russiske olieselskab Lukoil, hvilket førte til at JET-stationerne i Belgien, Polen, Tjekkiet og Slovakiet blev omdøbt til Lukoil mens de finske stationer omdøbtes til Teboil. I løbet af 2009 blev de nordiske stationer solgt til Statoil og St1. I år 2014 fandtes JET stadigvæk som varemærke i Storbritannien, Tyskland og Østrig.

Pr. oktober 2008 bestod JET af 727 stationer i Tyskland, 423 i Storbritannien, 203 i Schweiz og 142 i Østrig.

JET i Norden 
Kæden JET blev etableret i Sverige i 1978, i Danmark i 1985 og i Norge i 1992. 

Den 19. september 2007 meddelte ConocoPhillips, at de planlagde at sælge deres 274 ubemandede tankstationer i Norden, heraf 163 i Sverige, 39 i Norge og 72 i Danmark til det norske Statoil. Den 21. september 2008 meddelte Europa-Kommissionen at man godkendte handlen på betingelse af at StatoilHydro solgte samtlige JET-stationer i Norge og 40 af de i alt 163 svenske stationer. Handlen omfattede til sidst at StatoilHydro overtog 123 stationer i Sverige og samtlige 72 stationer i Danmark. De 80 af stationerne i Sverige samt alle stationerne i Norge solgtes til det finske St1.

Efter Statoils køb af JET-stationerne benyttede man i Skandinavien varemærket JET på licens. Fra og med den 7. april 2014 med start i Malmö og København blev de danske og svenske stationer omdøbt til Ingo.

Referencer

Eksterne henvisninger 

 

Tankstationer i Danmark
Etableret i 1953
Tankstationer i Sverige
Richland County (South Carolina)

Richland County er et county i delstaten South Carolina, USA, med 384 504 indbyggere. Administrationscentrum (county seat) er Columbia, der også er delstatshovedstad.

I countyet ligger Congaree National Park.

Nabocounties 
 Fairfield County, South Carolina - nord
 Kershaw County, South Carolina - nordøst
 Sumter County, South Carolina - øst
 Calhoun County, South Carolina - syd
 Lexington County, South Carolina - vest
 Newberry County, South Carolina - nordvest

Kilder 

Counties i South Carolina
Udesløjd

Udesløjd er sløjd udendørs. Hvad der først og fremmest kommer på tale er grøn sløjd, smedning ved feltesse og aktiviteter omkring bål. Ved at lade undervisningen foregå udendørs uden faglokale opstår der problemer og afgrænsninger, og derved adskiller udesløjd sig fra indesløjd, fordi der er forskellige muligheder, dog også afhængig af hvor meget udstyr man kan tage med sig ud, såsom opspændingsmulighed (se Lille Herman).

Eksterne henvisninger 
 udeundervisning.dk - Udeskole
emu.dk - Udesløjd
slojd.dk - Udesløjd 

Sløjd
Undervisning
Sukhoj Su-37

Sukhoj Su-37 (, NATO-rapporteringsnavn: Flanker-F) er et avanceret multirollefly, der blev udviklet i Rusland i 1990'erne. Flyet blev dog ikke sat i masseproduktion. 

Su-37 er en modifieret version af jagerflyet Su-27, som blev indsat i tjeneste i 1980'erne. Flyet blev modificeret til Su-37 med stærkere motorer og et avanceret thrust vectoring-system, en ny multielektronisk, passiv altvejrs-radar, ny elektronik, en ny radar bagtil, der giver Su-37 mulighed for at angribe forfølgende fly. 

Su-37 fløj første gang i april 1996 og der blev bygget mindst to prototyper. Rusland foretog dog ikke bestillinger af flyet og Sukhoj modtog heller ikke eksportordrer, hvorfor videreudviklingen og masseproduktion er sat i bero. 

Det ene af de to byggede prototyper styrtede ned i december 2002. 

Udviklingen af Su-37 og de indhøstede erfaring er benyttet af Sukhoj i forbindelse med moderniseringer af Su-27, såsom Su-30MKI og anden generation af Su-35, der alle benytter de udviklede forbedringer, herunder den nye radar og thrust-vectoring motorerne.

Tilsvarende flytyper
Sukhoi Su-30
Sukhoi Su-33

General Dynamics F-16 VISTA
McDonnell Douglas F-15 ACTIVE
McDonnell Douglas F/A-18 HARV

Eksterne links  

airforce-technology.com
enemyforces.net 
Warfare.ru
Globalsecurity.com 

Kampfly
Su-37
Militærfly fra Sovjetunionen
2-motors jetfly
Jan Wouters

Jan Jacobus Wouters (født 17. juli 1960 i Utrecht, Holland) er en tidligere hollandsk fodboldspiller (midtbane), og europamester med Hollands landshold fra EM i 1988.

Karriere 
Wouters startede sin karriere hos FC Utrecht i sin hjemby, hvor han spillede frem til 1986, og var med til at vinde den hollandske pokalturnering i 1985. Han skiftede herefter til AFC Ajax i Amsterdam. Her vandt han i 1990 sit eneste hollandske mesterskab i karrieren. Fra 1991 til 1994 var han på kontrakt hos den tyske Bundesliga-storklub Bayern München, som han blev tysk mester med i 1994. Han sluttede karrieren af med et ophold hos PSV Eindhoven.

Wouters spillede desuden 70 kampe og scorede fire mål for det hollandske landshold, som han debuterede for 10. november 1982 i en venskabskamp mod Frankrig. Han var en del af den hollandske trup, der vandt guld ved EM i 1988 i Vesttyskland. Her spillede han alle hollændernes fem kampe, heriblandt finalesejren over Sovjetunionen. To år spillede han også alle sit lands kampe ved VM i 1990 i Italien.

Wouters deltog ved sin anden EM-slutrunde under EM i 1992 i Sverige. Her var han på banen i alle holdets fire kampe, heriblandt semifinalenederlaget mod Danmark. Han var ikke blandt de hollandske skytter i straffesparkskonkurrencen, som hollænderne tabte. Hans sidste internationale slutrunde med landet var VM i 1994 i USA, hvor han spillede fire af hollændernes fem kampe, blandt andet det dramatiske kvartfinalenederlag til de senere verdensmestre fra Brasilien.

Trænerkarriere 
Efter sit karrierestop blev Wouters træner, og har stået i spidsen for sine gamle klubber FC Utrecht, PSV Eindhoven og Ajax.

Titler 
Æresdivisionen
 1990 med Ajax

KNVB Cup
 1985 med FC Utrecht
 1987 og 1995 med Ajax

Bundesligaen
 1994 med Bayern München

Pokalvindernes Europa Cup
 1987 med Ajax

EM
 1988 med Holland.

Referencer 

Fodboldspillere fra Holland
Fodboldtrænere fra Nederlandene
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Fodboldspillere fra FC Utrecht
Fodboldspillere fra PSV Eindhoven
Fodboldspillere fra AFC Ajax
Fodboldspillere fra FC Bayern München
Fodboldtrænere fra AFC Ajax
Personer fra Utrecht
Reinbek Slot

Reinbek Slot ligger i Reinbek i det sydlige Slesvig-Holsten.  Det er en af de tidligste bygninger fra Hertug Adolf I regeringstid, og betragtes som en af de fineste eksempler på renæssancen i Slesvig-Holsten.

Referencer

Ekstern henvisning 
 Schloss Reinbek hjemmeside  & 

Slotte i Slesvig-Holsten
Anna Katarina Konstantia Vasa

Anna Katarina Konstantia Vasa (polsk: Anna Katarzyna Konstancja Waza), (født 7. august 1619 i Warszawa , døde 8. oktober 1651 i Köln) , datter af kong Sigismund III af Polen og Konstantia af Steiermark. Gift 8. juni 1642 af Filip Wilhelm af Pfalz-Neuburg i sit første ægteskab, barnløse.

Anna Katarina Vasa blev skænket i 1632 amterne Brodnickie, gołubskie og Tucholskie af det polske parlament. Mellem 1639-1642, var der forhandlinger om et ægteskab med Ferdinand Karl af Østrig, ærkehertug af Tyrol, men på grund af aldersforskellen og kampe om medgift blev det ikke til noget.

Se også 
 Huset Vasa

Huset Vasa
Personer fra Warszawa
Personer i 1600-tallet
Kongelige fra Polen
Jahmir Hyka

Jahmir Hyka (født 8. marts 1988 i Tirana, Albanien) er en albansk fodboldspiller, der spiller for schweiziske FC Luzern.

Tidligere karriere 
I 2000 startede 12-årige Hyka til fodbold i den lokale klub, Dinamo Tirana. Han spillede for klubbens ungdomshold i fire år, inden han i 2004 blev rykket op på senior førsteholdet som blot 16 årig.

International karriere 
Den 7. februar 2007 fik Hyka sin debut for Albaniens landshold imod  i en international kamp. Hans første landsholdsmål faldt den 20. august, da han scorede Albaniens hurtigste mål nogensinde, da han nettede efter 46 sekunder.

Personlige liv 
Hyka har 4 søskende, to søstre samt to brødre, som alle lever i Tirana. Hyka påstår selv, at han studere Islam, ber fem gange om dagen, og faster hele Ramadan måned. Dette har han gjort siden han var 12 år gammel. Han tager derimod også i moské når det er tidsmæssigt muligt, og dengang han spillede i Mainz 05, tog han primært i moskéen med holdkammeraten Chadli Amri.

Eksterne henvisninger 
 national-football-teams | Spillerinfo
 Scoresway | Spillerinfo
 Transfermartk | Spillerinfo

Fodboldspillere fra Albanien
Fodboldspillere fra Rosenborg BK
Fodboldspillere fra Olympiakos
Fodboldspillere fra Mainz 05
Fodboldspillere fra FC Luzern
Hockeyallsvenskan

Hockeyallsvenskan er den næstøverste svenske ishockeyserie. Den er under den øverste liga SHL, og består af 14 klubber siden sæsonen 2009/2010.

Eksterne henvisninger

Ishockey i Sverige
Ishockeyligaer
John van Loen

Johannes Maria van Loen (født 4. februar 1965 i Utrecht, Holland) er en tidligere hollandsk fodboldspiller (angriber).

Van Loens karriere strakte sig fra 1983 til 1998, og blev tilbragt i både hollandsk, belgisk, japansk og cypriotisk fodbold. Længst tid tilbragte han hos FC Utrecht i sin hjemby, hvor han spillede over to omgange, og samlet var tilknyttet i syv sæsoner. Han blev belgisk mester med RSC Anderlecht i 1991, og hollandsk mester med Feyenoord i 1993.

Van Loen spillede syv kampe og scorede ét mål for Hollands landshold. Han var en del af den hollandske trup til VM i 1990 i Italien. Han blev skiftet ind 10 minutter før tid i den indledende gruppekamp mod Irland. Det var hans eneste spilletid i turneringen, hvor hollænderne blev slået ud i 1/8-finalen.

Referencer

Eksterne henvisninger

Fodboldspillere fra Holland
Fodboldspillere fra FC Utrecht
Fodboldspillere fra AFC Ajax
Fodboldspillere fra Feyenoord Rotterdam
Fodboldspillere fra RSC Anderlecht
Fodboldspillere fra Roda JC
Fodboldspillere fra APOEL Nicosia FC
Personer fra Utrecht
Deltagere ved verdensmesterskabet i fodbold 1990
Elvis Kabashi

Elvis Kabashi (født 20. februar 1994 i Durrës, Albanien) er en albansk fodboldspiller, der spiller for Juventus II.

Spillerkarriere 
Kabashi blev rykket op fra ungdomsrækkerne i Empoli, til klubbens reserve seniorhold. Den 23. august blev han så udlejet til Juventus. Kabashi nåede ikke at optræde for Juventus' førstehold, men sad derimod på bænken i to kampe uden at spille. Derimod spillede han for klubbens reserve hold, og nåede faktisk at spille 17 kampe, og scorede to mål, på det hold man kalder Juventus Primavera (Juventus II). 

Han havde et succesfuld lejeophold i Juventus Primavera, og det resulterede i, at han skiftede der over, efter blot at have optrådt 15 gange for Empoli Primavera. 

Fra den 5. august 2013 til den 15. januar 2014 var Kabashi udlejet fra Juventus Primavera til Serie B-klubben Pescara. Her spillede han 2 kampe, hvoraf 1 af dem var i Serie B, og sad hele 14 gange på bænken.

Eksterne henvisninger 
 Transfermarkt | Spillerinfo 
 Scoresway | Spillerinfo 
 Footmercato | Spillerinfo 

Fodboldspillere fra Albanien
Fodboldspillere fra Juventus F.C.
Fodboldspillere fra Pescara Calcio